Ekki er vitað hver fann eyjuna Majorku vegna þess að landnám þar hófst á forsögulegum tíma eða áður en ritaðar heimildir urðu til . Þess vegna verður aldrei hægt að ákvarða hver nákvæmlega fann Majorku Á eyjunni er þó víða að finna mannvistarleifar frá liðnum öldum . Majorka er hluti af eyjaklasa í vestanverðu Miðjarhafi sem nefnast Baleareyjar . Þær mynduðust fyrir um 150 milljónum ára . Útlit þeirra hefur lítið breyst síðustu milljón árin . Majorka er stærst af aðleyjunum fimm . Hinar eru Minorka , Ibiza , Formentera og Cabrera , auk 11 minni eyja . Majorka er mjög vinsæll ferðamannastaður , ekki aðeins hjá sólardýrkendum en einnig meðal þeirra sem hafa brennandi áhuga á fornleifum . Á eyjunni finnast forminjar eins og steinturnar , steinhof og grafhellir . Fornleifafræðingar hafa getið sér til að þessir steinturnar og hof hafi verið notuð við helgiathafnir , sem varnarmannvirki eða gegnt hlutverki grafsteina . Talið er að frumbyggjarnir Majorku hafi komið þangað á bronsöld , um það bil 2600 – 1000 f. Kr . Að öllum líkindum komu þeir frá meginlandi Evrópu . Myndskurður sem hefur fundist á Majorku virðist bera sömu einkenni og myndskurður frá Arles í Frakklandi . Á 5. öld fyrir Krist lögðu Karþagómenn Baleareyjar undir sig og síðar Rómverjar , Vandalar , Miklagarðskeisari og Arabar . Frá miðri 14. öld hafa eyjarnar verið hluti af Aragóníu en þær hlutu sjálfssjórn árið 1983 .